Piste Mont Lachaux

Piste Mont Lachaux on laskettelurinne Crans-Montanan ja Lensin kunnissa Sveitsissä.

Piste Mont Lachaux on yhdistelmärinne ja se muodostuu Bellalui ja Piste Nationale -rinteistä.

Piste Mont Lachaux’ssa järjestettiin osa vuoden 1987 alppihiihdon MM-kilpailuista. Se tunnetaan myös alppihiihdon maailmancupin kilpailujen isäntäpaikkana. Rinteessä on useita eri laskettelureittivaihtoehtoja. Naisten maailmancupissa käyttämä rinne kulkee kokonaan Piste Nationale -rinteessä.

Reitti 
Piste Mont Lachaux’n yläasema sijaitsee 2 528 metriä merenpinnan yläpuolella lähellä Bella Lui -vuoren huippua.

Naisten syöksylaskuradan lähtöpaikka on lähellä Cry d’Er -vuoren huippua. Lähdön jälkeen alkaa lyhyt liukuosuus Mont­ Lachaux. Sen jälkeen tulee super-G:n lähtöpaikka. Super-G:n lähdön jälkeen tulee jyrkänne La Face (Kasvo) ja Le Trou du Renard (Ketunreikä), jossa rinne kääntyy jyrkästi vasemmalle kapeassa kohdassa. Sen jälkeen tulee ensimmäinen hyppyri La Bosse du Président (Presidentin kumpu). Hyppyrin jälkeen rinne kääntyy jyrkästi oikealle lyhyelle liukuosuudelle.

Liukuosuuden jälkeen rinne kääntyy vasemmalle Le Mur de Montaniniin (Montanin seinä). Se on radan toiseksi jyrkin kohta 49 %:n jyrkkyydellä. Sitten tulee La Traverse de Clavan (Clavanin kallistus) ja tiukka oikealle kääntyvä mutka Le Toboggan (Kelkka).

Le Tobogganin jälkeen alkaa loppujyrkänne ja heti sen alussa on pujottelun lähtöpaikka. Loppujyrkänteellä on Le Reck de Vermala, joka on koko rinteen jyrkin kohta 53 %:n jyrkkyydellä. Syöksylaskuradan maali sijaitsee 1 545 metriä merenpinnan yläpuolella ja itse rinne päättyy 1 509 metriä merenpinnan yläpuolella Violettes Express -gondolihissin ala-asemalle.

Lähteet 
Ski pistes and cable cars Crans-Montana.ch 
Audi FIS Alpine Ski World Cup 2017 Crans-Montana  Crans-Montana.ch 
Piste Mont Lachaux & Profils skicm-cransmontana.ch 
Results – Crans-Montana fis-ski.com

Viitteet 

Sveitsin laskettelurinteet
Alppihiihdon maailmancupin rinteet
Valais
Crans-Montanan urheilu